CELEX: 32016D2268
Language: ro
Date: 2016-12-14 00:00:00
Title: Decizia de punere în aplicare (EU) 2016/2268 a Comisiei din 14 decembrie 2016 de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1×Rf1 (ACS-BNØØ4-7×ACS-BNØØ1-4), de rapiță hibridă Ms1×Rf2 (ACS-BNØØ4-7×ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora [notificată cu numărul C(2016) 8390]

16.12.2016   
            
            
               RO
            
            
               Jurnalul Oficial al Uniunii Europene
            
            
               L 342/34
            
         DECIZIA DE PUNERE ÎN APLICARE (EU) 2016/2268 A COMISIEI
   din 14 decembrie 2016
   de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1×Rf1 (ACS-BNØØ4-7×ACS-BNØØ1-4), de rapiță hibridă Ms1×Rf2 (ACS-BNØØ4-7×ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora
   
      
         [notificată cu numărul C(2016) 8390]
      
   
   (Numai textul în limba germană este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (1), în special articolul 8 alineatul (6) și articolul 20 alineatul (6),
   întrucât:
   
               (1)
            
            
               Deciziile 2007/305/CE (2), 2007/306/CE (3) și 2007/307/CE (4) ale Comisiei prevăd dispozițiile referitoare la retragerea de pe piață a rapiței hibride Ms1×Rf1 (ACS-BNØØ4-7×ACS-BNØØ1-4), a rapiței hibride Ms1×Rf2 (ACS-BNØØ4-7×ACS-BNØØ2-5) și a rapiței Topas 19/2 (ACS-BNØØ7-1), precum și a produselor derivate ale acestora („material modificat genetic”). Aceste decizii au fost adoptate după ce titularul autorizației, compania Bayer CropScience AG, a informat Comisia că nu avea intenția de a depune o cerere de reînnoire a autorizației pentru respectivul material modificat genetic, în conformitate cu articolul 8 alineatul (4) primul paragraf, articolul 11, articolul 20 alineatul (4) și articolul 23 din Regulamentul (CE) nr. 1829/2003.
            
         
               (2)
            
            
               Toate cele trei decizii prevedeau o perioadă inițială de tranziție de cinci ani, în cursul căreia produsele alimentare și hrana pentru animale care conțin, care sunt compuse sau care sunt fabricate din respectivul material modificat genetic erau autorizate pentru a fi introduse pe piață într-o proporție care nu depășește 0,9 % și cu condiția ca prezența materialului respectiv să fie accidentală sau inevitabilă din punct de vedere tehnic. Scopul urmărit prin stabilirea respectivei perioade de tranziție a fost de a se lua în considerare faptul că urme infime de material modificat genetic pot fi uneori prezente în lanțul alimentar și furajer, chiar după ce Bayer CropScience AG a decis să nu mai comercializeze semințe derivate din respectivele organisme modificate genetic, indiferent dacă s-au luat toate măsurile pentru a se evita prezența respectivului material modificat genetic.
            
         
               (3)
            
            
               Având în vedere experiența dobândită în urma retragerii de pe piață a respectivului material modificat genetic, Decizia de punere în aplicare 2012/69/UE a Comisiei (5) a modificat toate cele trei decizii în vederea prelungirii perioadei de tranziție până la 31 decembrie 2016. Având în vedere nivelurile foarte scăzute de urme care au fost raportate, decizia respectivă a redus prezența tolerată a materialului modificat genetic în produse alimentare și în hrana pentru animale la o fracție masică de 0,1 %.
            
         
               (4)
            
            
               Deciziile 2007/305/CE, 2007/306/CE și 2007/307/CE prevedeau, de asemenea, o serie de măsuri pe care Bayer CropScience AG a trebuit să le adopte pentru a asigura retragerea efectivă de pe piață a respectivului material modificat genetic și stabileau obligații de raportare pentru Bayer CropScience AG.
            
         
               (5)
            
            
               În decembrie 2013 și în martie 2016, Bayer CropScience AG a raportat că, deși s-au luat măsuri menite să prevină prezența respectivelor organisme modificate genetic în conformitate cu Deciziile 2007/305/CE, 2007/306/CE și 2007/307/CE, urme infime au fost încă detectate în ultimii ani în produse din rapiță. Această prezență persistentă a urmelor poate fi explicată prin caracteristicile biologice ale speciilor de rapiță, care pot rămâne în stare latentă perioade îndelungate, precum și prin practicile agricole utilizate pentru recoltarea semințelor, care pot să fi dus la diseminarea accidentală, dificil de cuantificat la datele de adoptare a Deciziilor 2007/305/CE, 2007/306/CE și 2007/307/CE și a Deciziei de punere în aplicare 2012/69/UE. Prezența urmelor a continuat tendința de scădere.
            
         
               (6)
            
            
               În acest context, este oportun să se prelungească perioada de tranziție cu încă trei ani, până la 31 decembrie 2019, pentru a permite eliminarea completă a urmelor rămase de rapiță Ms1×Rf1, de rapiță Ms1×Rf2 și de rapiță Topas 19/2 în lanțul alimentar și furajer.
            
         
               (7)
            
            
               Pentru a contribui la eliminarea respectivului material modificat genetic, este necesar, de asemenea, ca Bayer CropScience AG să continue să pună în aplicare programul intern prevăzut în Deciziile 2007/305/CE, 2007/306/CE și 2007/307/CE și să colecteze date, așa cum a făcut anterior din proprie inițiativă, privind prezența materialului în cauză în produsele din rapiță importate în Uniune din Canada, singura țară în care aceste specii de rapiță au fost cultivate în scopuri comerciale. Bayer CropScience AG ar trebui să transmită Comisiei un raport referitor la ambele aspecte până la 1 ianuarie 2019.
            
         
               (8)
            
            
               Bayer CropScience AG ar trebui să asigure disponibilitatea continuă a materialelor de referință certificate care să permită laboratoarelor de control să își efectueze analizele pe parcursul respectivei perioade de tranziție.
            
         
               (9)
            
            
               Prin urmare, Deciziile 2007/305/CE, 2007/306/CE și 2007/307/CE ar trebui modificate în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 2007/305/CE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               Destinatarul pune în aplicare un program intern pentru a asigura retragerea efectivă de pe piață a rapiței ACS-BNØØ4-7, a rapiței ACS-BNØØ1-4 și a combinației hibride de rapiță ACS-BNØØ4-7×ACS-BNØØ1-4 în culturi pentru înmulțire și în producția de semințe și colectează date privind prezența acestor organisme modificate genetic în transporturile de rapiță din Canada către Uniune.
               Destinatarul prezintă Comisiei, până la 1 ianuarie 2019, un raport privind punerea în aplicare a acestui program, precum și privind prezența acestor organisme modificate genetic în transporturile de rapiță din Canada către Uniune.”
            
         
               2.
            
            
               Articolul 2 se înlocuiește cu următorul text:
               „Articolul 2
               (1)   Prezența de material care conține, constă în sau este produs din rapița ACS-BNØØ4-7, rapița ACS-BNØØ1-4 și din combinația hibridă de rapiță ACS-BNØØ4-7×ACS-BNØØ1-4 în produse alimentare sau în hrana pentru animale, notificată în temeiul articolului 8 alineatul (1) litera (a) și al articolului 20 alineatul (1) din Regulamentul (CE) nr. 1829/2003, este tolerată până la 31 decembrie 2019, cu condiția ca prezența respectivă:
               
                           (a)
                        
                        
                           să fie accidentală sau inevitabilă din punct de vedere tehnic; și
                        
                     
                           (b)
                        
                        
                           să fie într-o proporție care să nu depășească o fracție masică de 0,1 %.
                        
                     (2)   Destinatarul asigură disponibilitatea materialului de referință certificat pentru rapița ACS-BNØØ4-7×ACS-BNØØ1-4 prin intermediul American Oil Chemists Society la adresa https://www.aocs.org/attain-lab-services/certified-reference-materials-(crms)”.
            
         
               3.
            
            
               Anexa se elimină.
            
         Articolul 2
   Decizia 2007/306/CE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               Destinatarul pune în aplicare un program intern pentru a asigura retragerea efectivă de pe piață a rapiței ACS-BNØØ4-7, a rapiței ACS-BNØØ2-5 și a combinației hibride de rapiță ACS-BNØØ4-7×ACS-BNØØ2-5 în culturi pentru înmulțire și în producția de semințe și colectează date privind prezența acestor organisme modificate genetic în transporturile de rapiță din Canada către Uniune.
               Destinatarul prezintă Comisiei, până la 1 ianuarie 2019, un raport privind punerea în aplicare a acestui program, precum și privind prezența acestor organisme modificate genetic în transporturile de rapiță din Canada către Uniune.”
            
         
               2.
            
            
               Articolul 2 se înlocuiește cu următorul text:
               „Articolul 2
               (1)   Prezența de material care conține, constă în sau este produs din rapița ACS-BNØØ4-7, rapița ACS-BNØØ2-5 și din combinația hibridă de rapiță ACS-BNØØ4-7×ACS-BNØØ2-5 în produse alimentare sau în hrana pentru animale, notificată în temeiul articolului 8 alineatul (1) litera (a) și al articolului 20 alineatul (1) din Regulamentul (CE) nr. 1829/2003, este tolerată până la 31 decembrie 2019, cu condiția ca prezența respectivă:
               
                           (a)
                        
                        
                           să fie accidentală sau inevitabilă din punct de vedere tehnic și
                        
                     
                           (b)
                        
                        
                           să fie într-o proporție care să nu depășească o fracție masică de 0,1 %.
                        
                     (2)   Destinatarul asigură disponibilitatea materialului de referință certificat pentru rapița ACS-BNØØ4-7×ACS-BNØØ2-5 prin intermediul American Oil Chemists Society la adresa https://www.aocs.org/attain-lab-services/certified-reference-materials-(crms)”.
            
         
               3.
            
            
               Anexa se elimină.
            
         Articolul 3
   Articolul 1 din Decizia 2007/307/CE se înlocuiește cu următorul te×t:
   
      „Articolul 1
      (1)   Destinatarul pune în aplicare un program intern pentru a asigura retragerea efectivă de pe piață a rapiței ACS- BNØØ7-1 în culturi pentru înmulțire și în producția de semințe și colectează date privind prezența acestui organism modificat genetic în transporturile de rapiță din Canada către Uniune.
      Destinatarul prezintă Comisiei, până la 1 ianuarie 2019, un raport privind punerea în aplicare a acestui program, precum și privind prezența acestor organisme modificate genetic în transporturile de rapiță din Canada către Uniune.
      (2)   Prezența de material care conține, constă în sau este produs din rapița ACS-BNØØ7-1 în produse alimentare sau în hrana pentru animale, notificată în temeiul articolului 8 alineatul (1) litera (a) și al articolului 20 alineatul (1) din Regulamentul (CE) nr. 1829/2003, este tolerată până la 31 decembrie 2019, cu condiția ca prezența respectivă:
      
                  (a)
               
               
                  să fie accidentală sau inevitabilă din punct de vedere tehnic; și
               
            
                  (b)
               
               
                  să fie într-o proporție care să nu depășească o fracție masică de 0,1 %.
               
            (3)   Destinatarul asigură disponibilitatea materialului de referință certificat pentru rapița ACS- BNØØ7-1 prin intermediul American Oil Chemists Society la adresa https://www.aocs.org/attain-lab-services/certified-reference-materials-(crms).”
   
   Articolul 4
   Înscrierile în registrul comunitar al produselor alimentare și al furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003, în ceea ce privește rapița ACS-BNØØ4-7, rapița ACS-BNØØ1-4 și combinația hibridă de rapiță ACS-BNØØ4-7×ACS-BNØØ1-4, rapița ACS-BNØØ4-7, rapița ACS-BNØØ2-5 și combinația hibridă de rapiță ACS-BNØØ4-7×ACS-BNØØ2-5 și rapița ACS-BNØØ7-1, ar trebui modificate pentru a lua în considerare prezenta decizie.
   Articolul 5
   Prezenta decizie se adresează Bayer CropScience AG, Alfred-Nobel-Str. 50, D-40789 Monheim am Rhein, Germania.
   
      Adoptată la Bruxelles, 14 decembrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 268, 18.10.2003, p. 1.
   
      (2)  Decizia 2007/305/CE a Comisiei din 25 aprilie 2007 privind retragerea de pe piață a rapiței hibride cu semințe oleaginoase Ms1×Rf1 (ACS-BNØØ4-7×ACS-BNØØ1-4) și a produselor sale derivate (JO L 117, 5.5.2007, p. 17).
   
      (3)  Decizia 2007/306/CE a Comisiei din 25 aprilie 2007 privind retragerea de pe piață a rapiței hibride cu semințe oleaginoase Ms1×Rf2 (ACS-BNØØ4-7×ACS-BNØØ2-5) și a produselor sale derivate (JO L 117, 5.5.2007, p. 20).
   
      (4)  Decizia 2007/307/CE a Comisiei din 25 aprilie 2007 privind retragerea de pe piață a rapiței Topas 19/2 (ACS-BNØØ7-1) și a produselor sale derivate (JO L 117, 5.5.2007, p. 23).
   
      (5)  Decizia de punere în aplicare 2012/69/UE a Comisiei din 3 februarie 2012 de modificare a Deciziilor 2007/305/CE, 2007/306/CE și 2007/307/CE în ceea ce privește perioada de toleranță pentru urmele de rapiță hibridă Ms1×Rf1 (ACS-BNØØ4-7×ACS-BNØØ1-4), de rapiță hibridă Ms1×Rf2 (ACS-BNØØ4-7×ACS-BNØØ2-5) și de rapiță Topas 19/2 (ACS-BNØØ7-1), precum și pentru produsele derivate ale acestora (JO L 34, 7.2.2012, p. 12).